கட்டடம் இருந்ததே , அஃது எங்கே ? " என்று கேட்டேன். " அது மழை பெய்து இடிந்து விட்டது " என்று பதில் வந்தது. இதுவும் அழிகிற செல்வம். நாம் பேசும் போது , " அதோ போகிறாரே , அவர் பத்து ஆண்டுகளுக்கு முன்னே இரண்டு இலட்ச ரூபாய் வைத்திருந்தார். இப்போது எல்லாம் செலவாகிப்போய் இரண்டு ரூபாய் கடன் கேட்கிறார் " என்று சொல்வோம். இஃது அழிகிற செல்வம். கல்வி அப்படிப்பட்டதன்று. " அதோ போகிறாரே அவர் பத்து ஆண்டுகளுக்கு முன்னே பட்டம் பெற்றிருந்தார். இப்போது எல்லாம் செலவாகிப்போய் வெறும் பத்தாம் வகுப்பு ஆகி விட்டார் " என்று சொல்ல